Predkladacia správa

Slovenská republika ako samostatný subjekt medzinárodného práva plní úlohy vyplývajúce z medzinárodných zmlúv a dohôd. Je viazaná bilaterálnymi zmluvami o režime a spolupráci na spoločných štátnych hraniciach, ktoré má uzatvorené so všetkými susednými štátmi s výnimkou Rakúska.
Uvedené bilaterálne zmluvy zakotvili inštitút hraničných splnomocnencov, ktorí sú zodpovední za realizáciu medzinárodných zmlúv týkajúcich sa štátnych hraníc, riešenie incidentov, mimoriadnych udalostí a všetkých problémov týkajúcich sa štátnych hraníc.
Na základe týchto zmlúv vláda Slovenskej republiky vymenúva hlavného hraničného splnomocnenca Slovenskej republiky a zástupcov hlavného hraničného splnomocnenca. 
Z dôvodu personálnych zmien, ktoré nastali na úrade hraničnej a cudzineckej polície Ministerstva vnútra Slovenskej republiky predkladám v zmysle článku 2 odseku 3 Štatútu hlavného hraničného splnomocnenca Slovenskej republiky návrh na odvolanie: 
•	3. zástupcu riaditeľa úradu hraničnej a cudzineckej polície prezídia Policajného zboru plk. Mgr. Imricha Schlossera
            z funkcie zástupcu hlavného hraničného splnomocnenca Slovenskej republiky.
V zmysle článku 2 odseku 3 Štatútu hlavného hraničného splnomocnenca Slovenskej republiky predkladám návrh na vymenovanie: 
•	1. zástupcu riaditeľa úradu hraničnej a cudzineckej polície prezídia Policajného zboru plk. Mgr. Róberta Guckého
      do funkcie zástupcu hlavného hraničného splnomocnenca Slovenskej republiky.
Navrhovaný kandidát súhlasí so zverejnením svojich osobných údajov.
Materiál nebol predložený na medzirezortné pripomienkové konanie v súlade s ustanovením čl. 10 ods. 7 písmeno a) Smernice na prípravu a predkladanie materiálov na rokovanie vlády Slovenskej  republiky  (schválenej uznesením vlády SR č. 512 z 13. 6. 2001).